Public procurement notice: Contract Award Notice
Published: 2025-12-18
Buyer: Danmarks Tekniske Universitet - DTU
Country: DK
Region: DK011
Contract type: Works
Procedure: Competitive dialogue
CPV classification: 45200000: Building and civil engineering work | 45210000: Building construction work | 45211350 | 45213000: Construction work for commercial buildings | 45213100
Estimated value: 200000000 DKK
Award criteria: price, quality

Technical requirements: Udbuddet gennemføres som konkurrencepræget dialog efter udbudslovens §§ 67-72. DTU har vurderet, at det vil være nødvendigt med en dialog om entreprisens kontraktforhold og tekniske vilkår for at sikre, at entreprenører med de rette kompetencer vil kunne byde på projektet, herunder udenlandske entreprenører og leverandører. 
 
Der vil blive prækvalificeret fire ansøgere til at deltage i dialogfasen og tilbudsfasen. 
Tildelingskriteriet er bedste forhold mellem pris og kvalitet. 
Udbudsbetingelserne indeholder de formelle betingelser for gennemførelsen af 
udbudsprocessen frem til forventet tildeling af entrepriseaftalen. Udbudsprocessen består af følgende faser: a) en prækvalifikationsfase, b) en dialogfase og c) en tilbudsfase. Alle faser er nærmere beskrevet i det beskrivende dokument.
Udbud af Hovedentreprise LLYN.B346A_Nanolab. DTU Nanolab, Nationalt Center for Nanofabrikation og - karakterisering, forsker i og giver adgang til avanceret udstyr og ekspertise inden for mikro-og nanoteknologi. Med placeringen på DTU Lyngby Campus spiller DTU Nanolab en central rolle i udviklingen af mikro- og nanoteknologi i Danmark.
I dag er der ca. 400 brugere, heriblandt forskere fra 7 af DTU’s 8 grundforskningscentre, som bruger DTU Nanolabs faciliteter. Men de eksisterende renrums maksimumkapacitet er nået. Der er behov for nye, tidssvarende laboratorier og maskiner, hvis DTU Nanolab skal imødekomme efterspørgsel fra samarbejdspartnere eller søsætte større forskningsaktiviteter.

Nu opfører DTU bygningen B346A med nye state-of-the-art forskningsfaciliteter. Med B346A udvider DTU Nanolab sine faciliteter med ca. 700 m2 renrum designet til at huse den seneste generation af udstyr til nanofabrikation. Det vil give samarbejdspartnere, forskningsprojekter og nye initiativer adgang til de nødvendige og unikke faciliteter, der er brug for i Nordeuropa.

I renrum har man et ekstremt kontrolleret miljø, hvor man styrer temperatur, luft og fugtighed, hvilket er nødvendigt for at bedrive højteknologisk eliteforskning i nano- og kvanteteknologi.

DTU har som mål at designe og opføre B346A med de nyeste bæredygtige løsninger. Et vigtigt fokus er at skabe fleksible og fremtidssikrede renrum, der kan tilpasses nye teknologier og faciliteter, der kan bruges døgnet rundt, året rundt, med det lavest mulige energiforbrug.

Med B346A sikrer DTU, at DTU Nanolab kan fremtidssikre DTU’s verdensførende forskningsinfrastruktur inden for mikro- og nanofabrikation. Vigtigst bidrager DTU til, at Danmark kan levere de nødvendige komponenter til at udvikle fremtidens teknologier.

Visionen for B346A er at skabe et inspirerende og innovativt internationalt forskningsmiljø, der samler forskere, studerende og samarbejdspartnere på tværs af fag. Samtidig skal B346A blive et udstillingsvindue, hvor alle kan opleve og få viden om den nyeste nanoteknologi.

Udbuddet gennemføres som konkurrencepræget dialog efter udbudslovens §§ 67-72.

Hovedentreprisen udbydes som konkurrencepræget dialog, idet DTU har vurderet, at det vil være nødvendigt med en dialog om entreprisens kontraktforhold og tekniske vilkår for at sikre, at entreprenører med de rette kompetencer vil kunne byde på projektet, herunder udenlandske entreprenører og leverandører.
Ved vurderingen af underkriteriet ”Pris” vil DTU lægge vægt på:

a) at entreprenørens tilbudssum ekskl. moms i alt er så lav som muligt 

DTU tildeler point på baggrund af en lineær interpolationsmodel.

Tilbuddet med den laveste tilbudssum ekskl. moms tildeles 10 point. 0 point vil derefter svare til et tilbud med en pris, der udgør den lavest tilbudssum ekskl. moms tillagt 40 %. Tilbud mellem disse to yderpunkter tildeles point ved lineær interpolation.
For vurderingen gælder det, at spredningsprocentsatsen er fastsat på baggrund af den forventede, maksimale spredning af de indkomne tilbud. Hvis den faktiske spredning mellem de indkomne tilbud overstiger 40 % og er under eller lig 45 %, forhøjes procentsatsen for spredningen til 45 % i den lineære interpolationsmodel, og så fremdeles i intervaller på 5 %.
Denne del af tilbuddet skal indeholde to elementer:
Organisationsplan for færdigprojektering og udførelsesfasen med redegørelse for den organisation og bemanding, der skal gennemføre opgaven. Herunder allokering af bemandingen og hvilke tiltag, der vil blive gjort for at sikre bemandingsmæssig kontinuitet på projekt.
Allokering af nøglepersonen bør angives ud fra en 37 timers arbejdsuge, angivet i %.
Den tilbudte organisation skal som minimum dække nedenstående ansvarsområder:
• Projektledelsen
• Commissioning og certificering af de tekniske funktioner 
• Ledelse af teknikfag 
• ”Renrumskrav” (ressourcer til håndtering af krav og proces herunder integrere bygherreleverance) i udførelsesfasen
• Sikkerhedsansvarlig under udførelsen
• Bæredygtighedsdokumentation
• Kvalitetssikring og certificering 

Ansvarsområderne er nærmere beskrevet i Funktionsbeskrivelsen for Nøglepersoner, og den tilbudte bemanding vil være at anse som nøglepersoner. 

CV’er for de nøglepersoner, som varetager ansvarsområderne i organisationsplanen med angivelse af relevante uddannelse, kvalifikationer og erfaringer. CV’et må anføre op til fem referencer fra tidligere opgaver, som tilbudsgiver vurderer, er særlig relevant for den aktuelle opgave. CV’et bør beskrive nøglepersonens konkrete rolle på de særligt relevante opgaver og begrunde, hvordan de tidligere opgaver tilfører en erfaring, der er særligt relevant for det aktuelle projekt.

En nøgleperson må gerne varetage flere ansvarsområder.

Ved vurderingen af underkriteriet vil DTU lægge vægt på:

a) I hvor høj grad organisationsplanen er enkel og viser en robust organisation med klare og logiske kompetence- og ansvarsforhold, der understøtter projektets høje kompleksitet og kvalitet samt DTU’s organisation. 

b) I hvor høj grad de tilbudte nøglepersoner har konkret og relevant uddannelse, erfaring og kompetencer i forhold til deres ansvarsområder i organisationen, og at disse nyttiggøres i organisationen og projektet. 

Der vil blive lagt særlig vægt på de nøglepersoner, der vil varetage følgende ansvarsområder: 

• Projektledelsen
• Commissioning og certificering af de tekniske funktioner 
• Ledelse af teknikfag 
• ”Renrumskrav” (ressourcer til håndtering af kravene herunder integrere bygherreleverance) i udførelsesfasen

DTU tildeler point fra en skala fra 0 til 10 med udgangspunkt i en samlet bedømmelse af tilbudsgivers opfyldelse af kriterierne a) og b).

0 point tildeles et konditionsmæssigt tilbud med dårlig opfyldelse af kriterierne. 5 point tildeles et tilbud med en tilfredsstillende opfyldelse af kriterierne. 10 point tildeles et tilbud med bedst mulig opfyldelse af kriterierne. Imellem 0, 5 og 10 point tildeles hele point baseret på tilbuddets opfyldelse af kriterierne.

Organisationsplanen må maksimalt fylde 1 A3-side. 

Fylder organisationsplanen mere end 1 A3-side, vil det alene være den første A3-side, der indgår i evalueringen. 

Et CV må maksimalt fylde 2 A4-sider. Fylder et CV mere, vil det alene være de første 2 A4-sider, der indgår i evalueringen.

Hvis der beskrives mere end 5 referencer i et CV, vil det alene være de 5 første referencer, der indgår i evalueringen. 

Der må maksimalt vedlægges 6 CV’er i alt.
Denne del af tilbuddet skal indeholde en udfyldt materialeliste:  

• Tilbudsgiver bedes udfylde materialelisten vedlagt udbudsmaterialet og heri beskrive kvaliteten af de tekniske systemer og anlæg, som tilbudsgiver vil benytte i udførelsen. Tilbudsgiver bedes særligt beskrive kvaliteten, som tilbudsgiveren vil sikre med de udvalgte tekniske systemer og anlæg. De i projektet nævnte krav skal overholdes. Hvis der er knyttet garantier eller lignende til ydelserne, bedes dette også oplyst.    

Ved vurdering af underkriteriet vil DTU lægge vægt på: 

a) I hvor høj grad de tilbudte tekniske systemer og anlæg er robuste, gedigne, og er tilpasset den grad af brug, der må påregnes i og omkring Nanolab.

b) I hvor høj grad der tilbydes tekniske systemer og anlæg, der vil kunne sikre renrummets høje udfaldskrav.

c) I hvor høj grad de tilbudte tekniske systemer og anlæg tilbydes med garantier eller lignende, som er med til at sikre en lang levetid og mindst mulig vedligeholdelse. 

DTU tildeler point fra en skala fra 0 til 10 med udgangspunkt i en samlet bedømmelse af tilbudsgivers opfyldelse af kriterierne a) til c).

0 point tildeles et konditionsmæssigt tilbud med dårlig opfyldelse af kriterierne. 5 point tildeles et tilbud med en tilfredsstillende opfyldelse af kriterierne. 10 point tildeles et tilbud med bedst mulig opfyldelse af kriterierne. Imellem 0, 5 og 10 point tildeles hele point baseret på tilbuddet opfyldelse af kriterierne.


Winner: Mercell Holding ASA
Number of bids: 4